頭版 (意思)

頭版，本來係指報紙、雜誌或者書嘅第一版，引申意思係使用者開瀏覽器嗰時自動打開嘅一個或者多個網頁。頭版亦可以指一個網站嘅入口網頁，即係開啟網站後睇到嘅第一頁，大多數作為首頁嘅檔案名係index、default、main或者portal加番副檔名。

網站頭版 
一個網站嘅頭版係一個文檔，當一個網站伺服器收到一部電腦上網絡瀏覽器嘅訊息連結請求，就會向呢部電腦發送呢個文檔。當喺瀏覽器嘅位址列輸入域名，而未指向特定目錄或檔案，通常瀏覽器會開啟網站嘅頭版。網站首頁往往會被編輯得易於了解該網站提供嘅資訊，並引導網際網絡使用者瀏覽網站其他部分嘅內容。呢部分內容一般被認為係一個目錄性質嘅內容。

其他名 
網站頭版又叫「首頁」。喺臺灣，可以見到網站頭版以英文 home page音譯做烘培機、烘培雞，用喺非正式嘅場合。

資訊科技
萬維網